Ghamidi Sahab & Prohibitory Foods
ا سوالوں کے جواب فطرت کیا ہے کے موضوع پر ان کی ویڈیو سیریز میں دیکھی جا سکتی ہے۔ گدھا حرام ہونا چاہیے یا نھیں یہ فطرت طے کرے گی۔ آپ اسے قانونا حلال بھی کر دیں تو انسانی فطرت کو اس کے کھانے پر از خود مائل نہیں کر سکتے۔ حشرات کی حرمت کا معاملہ بھی یہی ہے۔ انسان خود طے کرتے ہیں کہ ان میں سے کھانے کے قابل کون سے ہیں۔ بعض اوقات سارے انسان ایک ہی نتیجے پر متفق ہو جاتے ہیں اور بعض اوقات ان میں اختلاف ہو جاتا ہے۔ اس میں کوئی حرج کی بات نہیں۔ کیونکہ یہاں فطرت انھیں ایسی رہنمائی دینے کا ارادہ نہیں رکھتی کہ سب ایک بات پر متفق ہوں۔
غامدی صاحب کے مطابق حلال اور حرام واضح ہیں، ان کے بیچ میں مشتبہات ہیں، جن میں خدا رہنمائی کرتا ہے۔ اب اگر فطرت، حشرات الارض وغیرہ میں صاف رہنمائی نہیں کر رہی، تو یہ بھی مشتبہ ہو گیا۔ خدا کو اس میں رہنمائی کرنی چاہیے تھی۔ دوسرا، یہ کہ پھر جب فطرت مبہم ہے تو فقہی اطلاق ہوگا؟ اور اگر ایسا ہے تو جن چیزوں میں فطرت عالمی طور پر ایک قسم کی رہنمائی نہیں کر رہی، وہ چیزیں مطلق حرام نہیں ہیں؟